ananddey/assamese-wiki-corpus huggingface dataset:
থেলিয়া (নেৰেইড)

থেলিয়া (/ˈθeɪliə/ বা /θəˈlaɪə/; প্ৰাচীন গ্ৰীক: Θάλεια থালেইয়া, ইংৰাজী: সৰহ; আক্ষৰিক অৰ্থ: "আনন্দময়, প্ৰচুৰতা") গ্ৰীক শ্ৰুতিকথাৰ সাগৰীয় দেৱতা নেৰিয়াছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা। তেওঁৰ নামটো প্ৰাচীন গ্ৰীক ভাষাৰ থেলেইন (θάλλειν thállein) শব্দৰ পৰা উদ্ভৱ হৈছে যাৰ অৰ্থ হৈছে "ফুলিবলৈ ধৰা, সেউজীয়া হোৱা"।

কিংবদন্তি

হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত থেলিয়াক অন্যতম হিচাপে উল্লেখ কৰা হৈছে।

কিছুমান বিৱৰণীত থেলিয়া তেওঁৰ ভগ্নী চাইমোড'চ, নেছাইয়া আৰু স্পিঅ'ৰ সৈতে লগ লাগি চাইৰিনৰ যাত্ৰী দলটোৰ অন্যতম নিম্ফ সদস্য আছিল৷ পিছলৈ তেওঁলোক চাৰিও গৰাকীয়ে তেওঁলোকৰ অন্য ভগ্নী থেটিছ, মেলাইট আৰু পেনোপিয়াৰ সৈতে মিলি নায়ক ইনিয়াছ আৰু তেওঁৰ দলটোক সামুদ্ৰিক ধুমুহাৰ সময়ত সহায় কৰিবলৈ সক্ষম হৈছিল।

লগতে চাওক

থেলিয়া (মিউজ)
থেলিয়া (গ্ৰেচ)
থেলিয়া (নিম্ফ)

তথ্য সংগ্ৰহ

শ্ৰেণী:গ্ৰীক কিংবদন্তি
মালাৱাত পূৰ্ণা

মালাৱাত পূৰ্ণা(বা পূৰ্ণা মালাৱাত; জন্ম ১০ জুন ২০০০) পূৰ্ণা এগৰাকী ভাৰতীয় পৰ্বতাৰোহী। তেওঁ তেলেঙ্গনা ৰাজ্যৰ নিজমাবাদ জিলাৰ বাসিন্দা। ২০১৪ চনৰ ২৫ মে তাৰিখে পূৰ্ণাই এভাৰেষ্ট শৃংগৰ শিখৰ আৰোহণ কৰে। মাত্ৰ ১৩ বছৰ, ১১মাহ বয়সতে হিমালয়ৰ উচ্চ শিখৰ আৰোহণ কৰা পূৰ্ণা, বৰ্তমানলৈ বিশ্বৰ একেবাৰেই কমবয়সীয়া নাৰী হিচাপে বিবেচিত হৈছে। আনহাতে মাত্ৰ ১৩ বছৰ ১০ মাহ বয়সতে এভাৰেষ্ট শৃংগ আৰোহণ কৰা জৰ্ডান ৰোমেৰো সবাতোকৈ কম বয়সৰ পুৰুষ। খাম্মামৰ আনন্দ কুমাৰ, পূৰ্ণাৰ সহযোগি আছিল। পূৰ্ণাই ২০১৭চনৰ ২৭ জুলাই তাৰিখে ১০ ঘণ্টা(IST)ৰ ভিতৰত এলব্ৰাস পৰ্বতৰ, ৰাছিয়া তথা ইউৰোপৰ সৰ্বোচ্চ শিখৰ আৰোহণ কৰে ।এলব্ৰাসৰ চূড়ান্ত পৰ্যায়ত উপস্থিত হৈ তেওঁ ভাৰতীয় জাতীয় সংগীত গাই ৫০ফুট দৈঘ্যৰ ভাৰতৰ জাতীয় পতাকা উত্তোলন কৰে তেওঁৰ জীৱনৰ আধাৰত ২০১৭ চনত ৰাহুল বোসৰ পৰিচালনাৰে Poorna: Courage Has No Limit নামৰ এখন পূৰ্ণাঙ্গ কথাছবিও প্ৰস্তুত কৰি উলিওৱা হৈছে।

তথ্য সূত্ৰ

শ্ৰেণী:ভাৰতীয় মহিলা পৰ্বতাৰোহী
সোণালী বান্দৰ

সোণালী বান্দৰ পোণপ্ৰথমে ১৯৫৪ চনত আৱিস্কৃত হৈছিল৷ এই আপুৰুগীয়া বান্দৰৰ প্ৰজাতিটো ভাৰতবৰ্ষত মূলতঃ পশ্চিম অসম, ভুটানৰ পৰ্ব্বত অঞ্চলত পোৱা যায় ৷এই প্ৰাণীবিধৰ দৈহিক গঠন তথা বিস্তৃতি সম্পৰ্কে গী (Gee,১৯৫৬) আৰু খাজুৰীয়া (Khajuria ,১৯৫৬, ১৯৬২) ই প্ৰথম বৈজ্ঞানিক তথ্য আগবঢ়ায়৷ এই প্ৰাণীবিধক ভাৰতীয় বন্যপ্ৰাণী আইন (১৯৭২) অনুসৰি সৰ্বোচ্চ প্ৰতিৰক্ষা আগবঢ়োৱা হৈছে৷ এই আইনত সোণালী বান্দৰক প্ৰথম অনুসূচীৰ (Schedule I) প্ৰাণী বুলি স্বীকৃতি দিয়া হৈছে আৰু ইয়াৰ দ্বাৰাই এই জন্তুবিধৰ হত্যা, চিকাৰ বা পোহনীয়া কৰি ৰখাটো নিষিদ্ধ কৰা হৈছে৷

শ্ৰেণীবিভাজন

সোণালী বান্দৰৰ দুটা উপ-প্ৰজাতি পোৱা যায়৷

আচৰণ

ই সাধাৰণতে ৮-৫০ টা প্ৰাণীৰ দলত বাস কৰে৷ একোটা দলত সাধাৰণতে এটা বা দুটা মতা প্ৰাণী থাকে৷ এবাৰত এটাকৈ পোৱালি জন্ম দিয়ে৷

স্থিতি তথা সংৰক্ষণ

সোণালী বান্দৰ এবিধ বিলুপ্তপ্ৰায় (endangered) প্ৰাণী ৷ ২০০১ চনৰ এটা অধ্যয়ন অনুসৰি ভাৰতবৰ্ষত ইয়াৰ সংখ্যা প্ৰায় ১০৬৪ টা ৷ ইয়াৰে ৬০% ই পূৰ্ণবয়স্ক প্ৰাণী বুলি তথ্য পোৱা গৈছে ৷

তথ্য সংগ্ৰহ

বাহ্যিক সংযোগ

ARKive - images and movies of the golden langur (Trachypithecus geei)
The Primata:Golden Langur (Trachypithecus geei)
Golden Langur photo gallery
Watch more golden langur (Trachypithecus geei) video clips from the BBC archive on Wildlife Finder

শ্ৰেণী:বান্দৰ
শ্ৰেণী:অসমৰ স্তন্যপায়ী বন্যজন্তু
অনীত পাড্ডা

অনীত পাড্ডা (; জন্ম: ১৪ অক্টোবৰ ২০০২) এগৰাকী ভাৰতীয় অভিনেত্ৰী। তেওঁ প্ৰধানকৈ হিন্দী চলচ্চিত্ৰত অভিনয় কৰে। চালাম ভেংকী (২০২২) নামৰ নাট্যধৰ্মী ছবি এখনত এটি ক্ষুদ্ৰ চৰিত্ৰত অভিনয়েৰে তেওঁ কৰ্মজীৱনৰ আৰম্ভণি কৰিছিল। পিছলৈ, এমাজন প্ৰাইম ভিডিঅ’ৰ ধাৰাবাহিক বিগ গাৰ্লছ ডʼণ্ট ক্ৰাই (২০২৪)ত প্ৰথমবাৰ মুখ্য চৰিত্ৰত অভিনয় কৰিছিল। মোহিত সূৰী পৰিচালিত ৰোমাণ্টিক কথাছবি ছাইয়াৰা (২০২৫)ত অভিনয়েৰে তেওঁ সফলতা লাভ কৰাৰ লগতে ব্যাপকভাৱে খ্যাতি লাভ কৰে।

প্ৰাৰম্ভিক জীৱন আৰু শিক্ষা

২০০২ চনৰ ১৪ অক্টোবৰ তাৰিখে পঞ্জাবৰ অমৃতসৰত এটি মধ্যবিত্তীয় জাট শিখ পৰিয়ালত অনীত পাড্ডাৰ জন্ম হৈছিল। তেওঁ অমৃতসৰৰ স্প্ৰিং ডেল চিনিয়ৰ স্কুলত স্কুলীয়া শিক্ষা লাভ কৰিছিল। বিজ্ঞাপনত মডেলিং কৰাৰ সময়ত, পাড্ডাই একেলগে দিল্লীস্থিত জিছাছ এণ্ড মেৰী কলেজৰ পৰা সমাজতত্ত্ব বিষয়ত স্নাতক ডিগ্ৰী সম্পূৰ্ণ কৰে। দ্য হিন্দুৰ এটি প্ৰতিবেদনত শিল্পা নাইৰে তেওঁৰ অভিনয়ক "উল্লেখযোগ্য" বুলি লিখিছিল। ২০২৪ চনত এমাজন প্ৰাইম ভিডিঅʼৰ ধাৰাবাহিক বিগ গাৰ্লছ ডʼণ্ট ক্ৰাইত পাড্ডাই প্ৰথমবাৰৰ বাবে মুখ্য চৰিত্ৰত অভিনয় কৰে। ধাৰাবাহিকখন, বৰ্ডিং স্কুলত পঢ়ি থকা এটি বন্ধু গোটক কেন্দ্ৰ কৰি নিৰ্মিত। পিতৃ-মাতৃৰ মাজৰ টান সম্পৰ্কৰ সৈতে মোকাবিলা কৰিবলৈ সংগ্ৰাম কৰা গোটটোৰ সদস্য ৰুহিৰ চৰিত্ৰত তেওঁ অভিনয় কৰিছিল। পাড্ডাই এই ধাৰাবাহিকখনৰ বাবে এটি মৌলিক গীতো লিখিছিল, সুৰাৰোপণ কৰিছিল আৰু গাইছিল, যাৰ নাম আছিল "মাছুম।" সামগ্ৰিকভাৱে ধাৰাবাহিকখনৰ প্ৰতি মিশ্ৰিত সহাঁৰি থকা সত্ত্বেও, কলা-কুশলীসকলৰ অভিনয়ক সমালোচকসকলে ইতিবাচকভাৱেই গ্ৰহণ কৰিছিল।

২০২৫ চনত পাড্ডাই মোহিত সূৰী পৰিচালিত ৰোমাণ্টিক চলচ্চিত্ৰ ছাইয়াৰাত অভিনয়েৰে সফলতা অৰ্জন কৰে। ছবিখনত তেওঁ নৱাগত অভিনেতা আহান পাণ্ডেৰ বিপৰীতে অভিনয় কৰিছে। য়শ ৰাজ ফিল্মছৰ প্ৰযোজনাত নিৰ্মিত ছবিখনত পাড্ডাই এগৰাকী উচ্চাকাংক্ষী গীতিকাৰ, বাণীৰ চৰিত্ৰত অভিনয় কৰিছিল, যিয়ে এগৰাকী উদীয়মান গায়ক (পাণ্ডেৰ চৰিত্ৰত)ৰ সৈতে সম্পৰ্ক গঢ়ি তোলে। ছবিখনৰ লেখা অপছন্দ কৰাৰ পিছতো দ্য হলিউড ৰিপʼৰ্টাৰৰ ৰাহুল দেশাইয়ে পাড্ডাৰ এইবুলি লিখে, "এগৰাকী মহিলাক এক প্ৰকাৰৰ সাহিত্যিক উজ্জ্বলতা প্ৰদান কৰাৰ বাবে প্ৰশংসা কৰে যিটো হয়তো আন কাৰোবাৰ যাত্ৰাত বয়সৰ আগমনৰ যন্ত্ৰলৈ সহজেই হ্ৰাস পাব পাৰিলেহেঁতেন"। সাংবাদিকতাগৰাকীয়ে পাড্ডা আৰু পাণ্ডেৰ মাজৰ ৰসায়নৰ প্ৰশংসা কৰে। মুক্তিৰ পিছত ছাইয়াৰাই বক্স অফিচত কেইবাটাও অভিলেখ গঢ়িছিল।

চলচ্চিত্ৰপুঞ্জী

চলচ্চিত্ৰ

বৰ্ষ
শিৰোনাম
চৰিত্ৰ
টোকা
তথ্যসূত্ৰ
২০২২
চালাম ভেংকী
নন্দিনী
বিশেষ উপস্থিতি

২০২৫
ছাইয়াৰা
বাণী বাত্ৰা

ন্যায় †

সম্পূৰ্ণ হ’ল

টেলিভিছন

বৰ্ষ
শিৰোনাম
চৰিত্ৰ
টোকা
তথ্যসূত্ৰ
২০২৪
বিগ গাৰ্লছ ডʼণ্ট ক্ৰাই
ৰুহি আহুজা

সংগীতপঞ্জী

বৰ্ষ
এলবাম
গীত
তথ্যসূত্ৰ
২০২৪
বিগ গাৰ্লছ ডʼণ্ট ক্ৰাই
"মাছুম"

লগতে চাওক

ভাৰতীয় চলচ্চিত্ৰৰ অভিনেত্ৰীসকলৰ তালিকা

তথ্য উৎস

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:পঞ্জাব, ভাৰতৰ ব্যক্তি
শ্ৰেণী:ভাৰতীয় অভিনেত্ৰী
অন্তৰা দেৱ সেন

অন্তৰা দেৱ সেন (জন্ম ১৯৬৩) এগৰাকী ব্ৰিটিছ-ভাৰতীয় সাংবাদিক।

জন্ম আৰু শিক্ষা

নোবেল বঁটা বিজয়ী অৰ্থনীতিবিদ অমৰ্ত্য সেন আৰু লেখিকা নবনীতা দেৱ সেনৰ কন্যা আৰু প্ৰথম সন্তান অন্তৰা দেৱ সেনৰ জন্ম হৈছিল ইংলেণ্ডৰ কেম্ব্ৰিজত। তেওঁ দিল্লী আৰু কলিকতাত স্কুলীয়া শিক্ষা আৰু ভাৰত (কলিকতা) আৰু আমেৰিকাত উচ্চ শিক্ষা গ্ৰহণ কৰে। কলিকতাৰ জাদৱপুৰ বিশ্ববিদ্যালয়, মেছাচুচেটছৰ স্মিথ কলেজ আৰু হাৰ্ভাৰ্ড বিশ্ববিদ্যালয়ৰ ছাত্ৰী আছিল৷

কেৰিয়াৰ

শিক্ষা সমাপ্ত কৰি হিন্দুস্তান টাইমছত যোগদান কৰে৷ তাৰ পৰা জ্যেষ্ঠ সম্পাদক হিচাপে তেওঁক ৰয়টাৰ্ছ ফাউণ্ডেশ্যনৰ ফেল’শ্বিপত অক্সফৰ্ড বিশ্ববিদ্যালয়লৈ পঠিওৱা হয়। কলকাতাৰ আনন্দবাজাৰ পত্ৰিকা গ্ৰুপ আৰু দিল্লীৰ দ্য ইণ্ডিয়ান এক্সপ্ৰেছৰ বাবেও তেওঁ কাম কৰি আহিছে।

তথ্যসূত্ৰ

শ্ৰেণী:ভাৰতীয় মহিলা
শ্ৰেণী:সাংবাদিক
শ্ৰেণী:জীৱিত ব্যক্তি
শ্ৰেণী:বঙালী ব্যক্তি
শ্ৰেণী:পশ্চিম বংগৰ ব্যক্তি
পানীটেঙা

পানীটেঙা বা বেহুৱা এবিধ অসমীয়া মুখৰোচক খাদ্য। ইয়াৰ প্ৰধান উপাদান হৈছে সৰিয়হ আৰু লাইশাকৰ গুটি।

প্ৰস্তুত প্ৰণালী

পানীটেঙা প্ৰস্তুত কৰিবৰ বাবে যাৱতীয় সামগ্ৰীসমূহ হৈছে সৰিয়হৰ গুটি, লাইশাকৰ গুটি (সৰিয়হৰ ১/৪ অংশৰ সমান), কাজিনেমু (বা থেকেৰা), নিমখ আৰু কলপাত।

প্ৰথমেই সৰিয়হ আৰু লাইশাকৰ গুটিখিনি ভালদৰে ধুই একেলগ কৰি ৰ'দত শুকুৱাই লোৱা হয়। পানীভাগ সম্পূৰ্ণৰূপে শুকোৱাৰ পিছত ইয়াক ঢেঁকীত খুন্দি মিহিকৈ গুড়ি কৰা হয়। প্ৰয়োজন অনুসাৰে চালনীৰে চালি ভাঙি নোযোৱা টুকুৰা আৰু অপদ্ৰৱ্যসমূহ আঁতৰাব লাগে। গুড়িখিনিত কাজিনেমুৰ ৰস আৰু নিমখ মিহলাই হাতেৰে এমুঠি হোৱাকৈ লাড়ু বনোৱা হয়। নেমুৰ ঠাইত জুইত পোৰা থেকেৰাও ব্যৱহাৰ কৰিব পাৰি। সৰিয়হ আৰু লাইগুটিৰপৰা ওলোৱা তেলৰ কণিকাই লাড়ুটো বান্ধি ৰখাত সহায় কৰে। এই এমুঠীয়া লাড়ুবোৰ পাছত কলপাতেৰে ভালদৰে মেৰিয়াই বান্ধি পানীৰ সংস্পৰ্শলৈ আহিব নোৱাৰাকৈ ৰখা হয়। তিনি বা চাৰিদিনৰ পিছতে পানীটেঙা খাবৰ উপযোগী হৈ উঠে। এনেদৰে তৈয়াৰ কৰা পানীটেঙা ১8/১৫ দিন পৰ্যন্ত বা কেতিয়াবা ততোধিক দিন ভালে থাকে।

পৰিৱেশন

পানীটেঙাক ভাতৰ লগত শুদাকৈ নাইবা পোৰামাছ বা পোৰাআলুৰ সৈতে পিটিকি পৰিৱেশন কৰা হয়। কিছু কিছু অঞ্চলত পইতা ভাতৰ লগতো পৰিৱেশন কৰা হয়।

তথ্য সংগ্ৰহ

শ্ৰেণী:অসমৰ খাদ্য
উষাপুৰ

উষাপুৰ ডিব্ৰুগড় জিলাৰ দক্ষিণ প্ৰান্তত অৱস্থিত এখন গাঁও৷ উষাপুৰ গাঁৱৰ পূবে গৰীয়াবাম গাঁও, পশ্চিমে বুঢ়ীদিহিং নৈ, উত্তৰে পদুমনি,ৰূপহী গাঁও আৰু দক্ষিণে টিপাম গাঁও৷ যথেষ্ঠ সাৰুৱা এই অঞ্চলত ‌অইলৰ কেইবাটাও তৈল খাদৰ ওপৰি এটা অ চি এছ আছে৷

ইতিহাস

এই অঞ্চলটোত আহোম ৰাজত্বৰ সময়ৰ বহু পুখুৰী আছে৷ এই গাৱৰ মাজেৰে চাৰেং (চয়ঙৰ) আলি নামেৰে নক্তে ৰজাই বন্ধোৱা এটা পথ আছে৷ কালক্ৰমত এই অঞ্চল জনশূন্য হৈ জংঘলত পৰিণত হয়৷ পুনৰ ১৯২০ চন মানৰ পৰা এই ঠাইলৈ শিৱসাগৰ আৰু যোৰহাট জিলাৰ বিভিন্ন ঠাইৰ পৰা আহি বসতি কৰিবলৈ লয় আৰু নতুনকৈ বসতি পতা এই ঠাইৰ নাম হয় উষাপুৰ৷ এই গাঁৱত আগতে এটাই বৰ নামঘৰ আছিল৷ পৰৱৰ্তী সময়ত জনসংখ্যা বৃদ্ধিৰ বাবে নামঘৰ ছটালৈ বৃদ্ধি হয়৷ ইয়াত "উষাপুৰ জ্ঞানোদয় পুথিভঁৰাল"নামৰ পুথিভঁৰালৰ উপৰি এটা যুৱক সংঘ আৰু ৰংমন বিহুতলি নামৰ এটা প্ৰেক্ষাগৃহ আছে৷

পৰিবহণ

ইয়ালৈ নাহৰকটীয়াৰ পৰা জয়পুৰ চাৰিআলি হৈ নীপকো দলং পাৰ হৈ আহিব পাৰি। আনহাতে দুলীয়াজান-ডিগবৈ পথৰ পদুমনি তিনিআলি হৈও আহিব পাৰি৷

শ্ৰেণী:অসমৰ গাঁও
অৰুন্ধতী দত্ত

অৰুন্ধতী দত্ত অসমৰ এগৰাকী লেখিকা, শিক্ষয়িত্ৰী। আকাশবাণী আৰু দূৰদৰ্শনত সুদীৰ্ঘ কাল বাতৰি পৰিৱেশন কৰা অৰুন্ধতী দত্তই গণ-মাধ্যমৰ ক্ষেত্ৰখনত পথিকৃত দ্য পায়নীয়াৰৰ জৰিয়তে শিক্ষাদান কৰিছিল। দুৰাৰোগ্য ৰোগ এটাৰ সৈতে আৰম্ভণিৰ পৰা শেষলৈকে যুঁজি জয় হোৱা তেওঁৰ বাস্তৱ অভিজ্ঞতাৰ আধাৰত লিখিত গ্ৰন্থখন হৈছে সুখ-অসুখৰ যুগলবন্দী। ইয়াৰ লগতে তেওঁ অন্ধকাৰত জোনাকী মন, ঈশ্বৰৰ পৃথিৱীত আদম আৰু ঈভ্‌, বালিৰ কেনভাছত এটোপাল সেউজ আদি উপন্যাসকে ধৰি কেইবাখনো প্ৰবন্ধ সংকলন, শিশু গ্ৰন্থ, ভ্ৰমণ কাহিনী, গল্প সংকলন আদি ৰচনা কৰিছে। উল্লেখযোগ্য যে তেওঁ বিশিষ্ট অসমীয়া শিক্ষাবিদ দেৱেন দত্তৰ সহধৰ্মিনী।

উদ্ধৃতিসমূহ

সুখ-অসুখৰ যুগলবন্দী

গৃহস্থ স্থিতপ্ৰজ্ঞ মানুহ। সুখতো-দুখতো মুখমণ্ডলত ভাৱৰ অত্যধিক প্ৰকাশ নঘটে। কিন্তু অত বছৰৰ দাম্পত্য জীৱনত নিচেই কাষৰজন হৈ থকাৰ বাবে আৱেগৰ সৰু সৰু দুই-এটা ঢৌ মই চিনিব পাৰোঁ।
বিপদ-বিঘিনিবোৰ যিমানলৈকে পাৰি নিজে চম্ভালি ল'ব পাৰিলে ভাল; কিন্তু আপোনজনৰ পৰা সহায় বিচৰাটোও স্বাভাৱিক কথা। সেইদৰে কাৰোবাক অযথা মনত কষ্ট নিদিয়াকৈ ৰাখিব পৰাটোও ভাল কথা।
সন্তানৰ ক্ষেত্ৰত পিতৃ-মাতৃ বিচলিত নোহোৱাকৈ থাকিব নোৱাৰে।
অসুখীয়া মানুহক হতাশাৰ কৱলৰ পৰা বচাই ৰাখিবলৈ লগ-ভাগ আৰু মৰম-চেনেহৰ খুবেই প্ৰয়োজন। কিন্তু কোনো কথাই মাত্ৰাধিক হ'ব নালাগে।
জীৱনটো আৰু আপোনজনৰ প্ৰতি থকা ভালপোৱাই সকলো সম্ভৱ কৰি তোলে।

উৎস

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া নাৰী
বিৰছা মুণ্ডা

বিৰছা মুণ্ডা (; ১৮৭৫-১৯০০) ভাৰতীয় জনজাতীয় স্বাধীনতা সংগ্ৰামী, ধৰ্মগুৰু, লোকনায়ক আছিল যিয়ে ভাৰতীয় স্বাধীনতা আন্দোলনত উল্লেখযোগ্য ভূমিকা পালন কৰিছিল। ভাৰতৰ বৰ্তমানৰ ঝাৰখণ্ড ৰাজ্যৰ ছোটা নাগপুৰ মালভূমি অঞ্চলৰ অন্যতম বৃহৎ জনজাতি গোট মুণ্ডা জনগোষ্ঠীৰ সদস্য আছিল।

প্ৰাথমিক জীৱন আৰু ধৰ্মীয় বিশ্বাস

১৮৭৫ চনৰ ১৫ নৱেম্বৰত ঝাৰখণ্ডৰ খুঁটি জিলাৰ উলিহাতু গাঁৱত বিৰছা মুণ্ডাৰ জন্ম হৈছিল। তেওঁ এটা দুখীয়া পৰিয়ালত জন্মগ্ৰহণ কৰিছিল, আৰু তেওঁৰ পিতৃ আছিল এজন জনজাতীয় কৃষক। বিৰছা মুণ্ডাৰ আনুষ্ঠানিক শিক্ষা কম আছিল আৰু জনজাতীয় ৰীতি-নীতি আৰু পৰম্পৰাৰ বিষয়ে জানি ডাঙৰ হৈছিল।

বিৰছা মুণ্ডাৰ পৰিয়ালে পৰম্পৰাগত জনজাতীয় ধৰ্ম অনুসৰণ কৰিছিল, য'ত আত্মা আৰু পূৰ্বপুৰুষৰ পূজা জড়িত আছিল। কিন্তু বয়স বাঢ়ি অহাৰ লগে লগে বিৰছাই এই বিশ্বাসবোৰক লৈ প্ৰশ্ন উত্থাপন কৰিবলৈ ধৰিলে আৰু নিজৰ আধ্যাত্মিক বিশ্বাস গঢ়ি তুলিলে। তেওঁ দাবী কৰিছিল যে তেওঁ এজন পৰম সত্তাৰ পৰা দৰ্শন পাইছিল, যাক তেওঁ "ধৰ্তি আবা" (পিতৃ পৃথিৱী) বুলি অভিহিত কৰিছিল, যিয়ে তেওঁক নতুন ধৰ্মৰ বাৰ্তা প্ৰচাৰ কৰিবলৈ আৰু নিজৰ লোকসকলক স্বাধীনতালৈ লৈ যাবলৈ নিৰ্দেশ দিছিল।

ভাৰতীয় স্বাধীনতা সংগ্ৰামত ভূমিকা

বিৰছা মুণ্ডা মুণ্ডা জনগোষ্ঠীৰ মাজত জনপ্ৰিয় ব্যক্তি হৈ তেওঁলোকৰ অধিকাৰ আৰু স্বাধীনতাৰ আন্দোলনৰ নেতৃত্ব দিয়ে। তেওঁ ব্ৰিটিছ ঔপনিৱেশিক শাসন আৰু ইংৰাজ আৰু স্থানীয় মাটিৰ মালিকসকলে আদিবাসী জনসাধাৰণৰ শোষণৰ বিৰুদ্ধে প্ৰতিবাদৰ আয়োজন কৰিছিল।

১৮৯৫ চনত বিৰছা মুণ্ডাই এই অঞ্চলত ব্ৰিটিছৰ বিৰুদ্ধে বিদ্ৰোহৰ নেতৃত্ব দিয়ে, যিটো বিদ্ৰোহ "উলগুলান" (Great Tumult) নামেৰে জনাজাত হয়। এই বিদ্ৰোহ প্ৰায় দুবছৰ ধৰি চলিছিল, সেই সময়ত বিৰছা মুণ্ডা আৰু তেওঁৰ অনুগামীসকলে ব্ৰিটিছ বিষয়াসকলক আক্ৰমণ কৰি সা-সম্পত্তি ধ্বংস কৰিছিল। কিন্তু অৱশেষত ব্ৰিটিছে বীৰছা মুণ্ডাক দখল কৰি ৰাঁচী জেলত বন্দী কৰি ৰাখিলে।

১৯০০ চনৰ ৯ জুনত ৰহস্যজনক পৰিস্থিতিত বিৰছা মুণ্ডাৰ কাৰাগাৰত মৃত্যু হয়। কোনো কোনোৱে ব্ৰিটিছৰ দ্বাৰা বিষাক্ত দ্ৰব্য খুৱাইছিল বুলি বিশ্বাস কৰাৰ বিপৰীতে কোনো কোনোৱে চিকিৎসাৰ অভাৱত তেওঁৰ মৃত্যু হোৱা বুলি অনুমান কৰে।

উত্তৰাধিকাৰ

বিৰছা মুণ্ডাৰ উত্তৰাধিকাৰ ভাৰতীয় ইতিহাসত জীয়াই আছে আৰু তেওঁক এজন লোকনায়ক আৰু ঔপনিৱেশিকতাবাদ আৰু অত্যাচাৰৰ বিৰুদ্ধে প্ৰতিৰোধৰ প্ৰতীক হিচাপে গণ্য কৰা হয়। তেওঁৰ নেতৃত্ব আৰু বীৰত্বৰ লগতে অঞ্চলটোৰ জনজাতীয় জনসাধাৰণক একত্ৰিত কৰাৰ প্ৰচেষ্টাৰ বাবে প্ৰশংসা লাভ কৰিছে।

তেওঁৰ স্মৃতিত প্ৰতি বছৰে ১৫ নৱেম্বৰত ঝাৰখণ্ডৰ লগতে ভাৰতৰ অন্যান্য প্ৰান্তত বিৰছা মুণ্ডা জয়ন্তী উদযাপন কৰা হয়। ভাৰত চৰকাৰেও তেওঁৰ সন্মানত ডাক ষ্টাম্প জাৰি কৰিছে। ইয়াৰ উপৰিও ৰাঁচীৰ বিৰছা কৃষি বিশ্ববিদ্যালয় আৰু সিন্দ্ৰিৰ বিৰছা প্ৰযুক্তি প্ৰতিষ্ঠানৰ নাম তেওঁৰ নামেৰে ৰখা হৈছে।

বিৰছা মুণ্ডাৰ ১৫০ সংখ্যক জন্ম জয়ন্তী উপলক্ষে ২০২৪ চনৰ ১৫ নৱেম্বৰৰ পৰা ২০২৫ চনৰ ১৫ নৱেম্বৰলৈ সমগ্ৰ দেশতে 'জনজাতীয় গৌৰৱ বৰ্ষ' হিচাপে উদযাপন কৰা হৈছিল। এই উপলক্ষে ভাৰত চৰকাৰে স্মৰণীয় পদক্ষেপ হিচাপে এটা ১৫০ টকীয়া স্মাৰক মুদ্ৰা আৰু এটা ডাকটিকট মুকলি কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:জনজাতীয় ব্যক্তি
শ্ৰেণী:ঝাৰখণ্ডৰ ব্যক্তি
প্ৰিয়া ৰাজবংশ

প্ৰিয়া ৰাজবংশ (জন্ম: বেৰা সুন্দৰ সিং; ; ১৩০ ডিচেম্বৰ ১৯৩৬ – ২৭ মাৰ্চ ২০০০) এগৰাকী ভাৰতীয় অভিনেত্ৰী, যিয়ে নিজৰ কৰ্মজীৱনৰ সময়ছোৱাত কৰা মুষ্টিমেয় ছবিৰ ভিতৰত হীৰ ৰাঞ্জা (১৯৭০) আৰু হসঁতে জখম (১৯৭৩) আদি হিন্দী ছবিত কৰা অভিনয়ৰ বাবে পৰিচিত।

প্ৰাৰম্ভিক জীৱন

প্ৰিয়া ৰাজবংশৰ জন্ম ছিমলাত বীৰা সুন্দৰ সিং নামেৰে হৈছিল। তেওঁৰ পিতৃ সুন্দৰ সিং বন বিভাগৰ কনজাৰ্ভেটৰ আছিল। ভায়েক কমলজিৎ সিং (গুলু) আৰু পদমজিৎ সিঙৰ তেওঁ সৈতে ছিমলাত ডাঙৰ-দীঘল হৈছিল। তেওঁ অকলেণ্ড হাউচত পঢ়াশুনা কৰিছিল, য’ত তেওঁ কেপ্তেইন আছিল। তেওঁ ছিমলাৰ কনভেণ্ট অফ জিছুছ এণ্ড মেৰীতো অধ্যয়ন কৰিছিল। ১৯৫৩ চনত ছিমলাৰ ছেইণ্ট বেদেছ কলেজৰ পৰা ইণ্টাৰমিডিয়েট উত্তীৰ্ণ হৈ ভাৰ্গৱ মিউনিচিপালিটি কলেজত (বিএমচি) নামভৰ্তি কৰে। এই সময়ছোৱাত ছিমলাৰ বিখ্যাত গেইটি থিয়েটাৰত কেইবাখনো ইংৰাজী নাটকত অভিনয় কৰে।

তেওঁৰ পিতৃ ৰাষ্ট্ৰসংঘৰ এচাইনমেণ্টত আছিল, গতিকে স্নাতক হোৱাৰ পিছত তেওঁ ব্ৰিটেইনৰ লণ্ডনত থকা ৰয়েল একাডেমী অৱ ড্ৰামেটিক আৰ্টত (RADA) যোগদান কৰে।

প্ৰসংগ

বাহ্যিক সংযোগ

Remembering Priya Rajvansh at Rediff.com

শ্ৰেণী:হিন্দী চলচ্চিত্ৰৰ অভিনেত্ৰী
স্তন্যপায়ী প্ৰাণী

স্তন্যপায়ী হৈছে মেৰুদণ্ডী উপ-পৰ্বৰ অন্তৰ্গত জীৱ প্ৰজাতি। অন্য মেৰুদণ্ডী চৰাই আৰু সৰিসৃপৰ লগত থকা স্তন্যপায়ীৰ প্ৰধান পাৰ্থক্যসমূহ হৈছে, দেহত থকা নোম, মধ্য কৰ্ণৰ তিনিডাল হাড়, স্তন্য গ্ৰন্থি, আৰু মগজুৰ নিঅ'কৰ্টেক্স। স্তন্যপায়ীৰ মগজুৱে দেহৰ উষ্ণতা আৰু চাৰিটা কোঠালিৰ হৃদযন্ত্ৰকে ধৰি ৰক্ত পৰিবহণ তন্ত্ৰ নিয়ন্ত্ৰণ কৰে।

পৃথিৱীৰ আটাইতকৈ বৃহতাকাৰ প্ৰাণীবোৰ স্তন্যপায়ীৰ অন্তৰ্ভুক্ত, যেনে বৃহৎ তিমি মাছবোৰ। ইয়াৰোপৰি হাতী, মানুহকে ধৰি কিছুমান প্ৰাইমেট আদি বুদ্ধিমান প্ৰাণীবোৰো স্তন্যপায়ীৰ অন্তৰ্গত।

স্তন্যপায়ীবোৰ চাৰিটা পদযুক্ত স্থলজ প্ৰাণী, কিন্তু কিছুমান স্তন্যপায়ী সমুদ্ৰ, বায়ু আৰু গছতো পোৱা যায় বা কিছুমানৰ মাত্ৰ দুটা ভৰিহে থাকে। স্তন্যপায়ীৰ আটাইতকৈ ডাঙৰ গোটটো হৈছে প্লেচেণ্টেলছ, গৰ্ভাশয় থাকে, যিয়ে গৰ্ভাৱস্থাত সন্তানক আহাৰৰ যোগান ধৰে।

স্তন্যপায়ীবোৰ ৩০-৪০ মিমি (১.২-১.৬ ইঞ্চি)ৰ বাদুলিৰ পৰা ৩৩ মিটাৰ (১০৮ ফুট)ৰ নীলা তিমিলৈকে হ'ব পাৰে।
সকলো মাইকী স্তন্যপায়ীয়ে সিহঁতৰ সন্তানক স্তন্য গ্ৰন্থিৰ পৰা নিঃসৰণ হোৱা দুগ্ধ পান কৰাই।
মেমেল স্পেছিছ অৱ দ্য ওৱৰ্ল্ডৰ মতে, ২০০৬ চনত ৫,৪১৬টা প্ৰজাতিৰ স্তন্যপায়ীৰ সম্পৰ্কে জনা গৈছিল। ইহঁতক ১,২২৯টা গণ, ১৫৩টা পৰিয়াল আৰু ২৯টা বৰ্গত বিভক্ত কৰা হৈছে।

*
শ্ৰেণী:বৈজ্ঞানিক শ্ৰেণীবিন্যাস
চুদান

চুদান (আৰবী: السودان, Sūdān), আনুষ্ঠানিকভাৱে চুদান গণৰাজ্য, উত্তৰ-পূৱ আফ্ৰিকাৰ এখন দেশ। ইয়াৰ উত্তৰত মিচৰ, পশ্চিমত চাদ, উত্তৰ-পশ্চিমত লিবিয়া, পূৱত লোহিত সাগৰ, দক্ষিণ-পূৱত ইৰিত্ৰিয়া আৰু ইথিঅ'পিয়া, আৰু দক্ষিণত দক্ষিণ চুদান অৱস্থিত। ২০২৪ চনৰ হিচাপত চুদানৰ জনসংখ্যা ৫ কোটি আৰু ইয়াৰ আয়তন ১,৮৮৬,০৬৮ বৰ্গ কিলোমিটাৰ (৭২৮,২১৫ বৰ্গমাইল), যাৰ ফলত ই আফ্ৰিকাৰ তৃতীয় বৃহত্তম দেশ আৰু আৰব লীগৰ তৃতীয় বৃহত্তম দেশ। ২০১১ চনত দক্ষিণ চুদান বিচ্ছিন্ন হোৱাৰ আগলৈকে আফ্ৰিকা আৰু আৰব লীগৰ ক্ষেত্ৰফল অনুসৰি ই আছিল সৰ্ববৃহৎ দেশ; তেতিয়াৰ পৰাই দুয়োটা খিতাপ আলজেৰিয়াৰ হাতত আছে। চুদানৰ ৰাজধানী আৰু জনবহুল চহৰখন হৈছে খাৰ্তুম।

তথ্যসূত্ৰ

শ্ৰেণী:দেশ
শ্ৰেণী:গণৰাজ্য
শ্ৰেণী:চুদান
অসম ক্ৰিকেট দল

অসম ক্ৰিকেট দল অসম ৰাজ্যৰ ক্ৰিকেট দল। অসম ক্ৰিকেট সন্থাই দলটো পৰিচালনা কৰে। অসম ক্ৰিকেট দলটোৱে ২০০৯-১০ ৰ ৰঞ্জি ট্ৰফীত প্লেট গ্ৰুপৰ শীৰ্ষ স্থান দখল কৰি ছুপাৰ লীগলৈ অগ্ৰসৰ হৈছিল। তাৰ পিছৰ ছিজন সমূ্হত অসমৰ প্ৰদৰ্শন নিৰাশাজনক আছিল আৰু পুনৰ প্লেট গ্ৰুপলৈ অৱনমিত হৈছিল। ২০১২-১৩ ৰ বিজয় হাজাৰে ট্ৰফী এদিনীয়া ক্ৰিকেটত দলটোৱে অতি সুন্দৰ প্ৰদৰ্শন কৰি ৰাণাৰ্ছ আপৰ খিতাপ অৰ্জন কৰিছিল। ২০১৪-১৫ ৰ ৰঞ্জি ট্ৰফিত অসমে পুনৰ আকৰ্ষণীয় দলীয় প্ৰদৰ্শনেৰে গ্ৰুপ এ লৈ অগ্ৰসৰ হয়। ২০১৫-১৬ ৰ ৰঞ্জি ট্ৰফিত দলটোৱে উজ্জীৱিত
প্ৰদৰ্শনেৰে পোন প্ৰথম বাৰৰ বাবে ছেমি ফাইনেললৈ উন্নীত হৈছিল।

ঘৰুৱা খেলপথাৰ

অসম ক্ৰিকেট সন্থা ষ্টেডিয়াম, গুৱাহাটী
নেহৰু ষ্টেডিয়াম, গুৱাহাটী
আমিনগাঁও ক্ৰিকেট গ্ৰাউণ্ড, আমিনগাঁও
উত্তৰ-পূব সীমান্ত ৰেলৱে ষ্টেডিয়াম, মালিগাঁও, গুৱাহাটী
সতীন্দ্ৰ মোহন দেৱ ষ্টেডিয়াম, শিলচৰ
জালান আউটড'ৰ ষ্টেডিয়াম, ডিব্ৰুগড়

বিখ্যাত খেলুৱৈ

অনুপ ঘটক
হেমাংগ বৰুৱা
ৰাজেশ বৰা
গৌতম দত্ত
পৰাগ দাস
শুভ্ৰজিৎ শইকীয়া
জাভেদ জামান
চৈয়দ জাকাৰিয়া জুফ্ৰী
মুন্না কাকতি
অৰ্লেন কোঁৱৰ
জাহিৰ আলম

বৰ্তমান দলটো

নং
নাম
জন্ম তাৰিখ
বেটিং শৈলী
বলিং শৈলী
টোকা
বেট্‌ছমেন
ঋষভ দাস সোঁহতীয়া সোঁহতীয়া অফ ব্ৰে'ক
পল্লৱ কুমাৰ দাস বাওঁহতীয়া সোঁহতীয়া মেডিয়াম
পাৰভেজ আজিজ বাওঁহতীয়া বাওঁহতীয়া শ্ল'
অমিত সিনহা সোঁহতীয়া লেগ ব্ৰে'ক অধিনায়ক
গকুল শৰ্মা সোঁহতীয়া সোঁহতীয়া অফ ব্ৰে'ক
শিৱশংকৰ ৰয় বাওঁহতীয়া সোঁহতীয়া অফ ব্ৰে'ক
ৰিয়ান পৰাগ সোঁহতীয়া সোঁহতীয়া অফ ব্ৰে'ক
ৰ'মাৰিঅ' শৰ্মা বাওঁহতীয়া সোঁহতীয়া অফ ব্ৰে'ক

অল-ৰাউণ্ডাৰ
স্বৰূপম পুৰকায়স্থ সোঁহতীয়া সোঁহতীয়া অফ ব্ৰে'ক
উইকেটৰক্ষক
ৱাছিকুৰ ৰহমান সোঁহতীয়া
কুণাল শইকীয়া সোঁহতীয়া
পেচ বলাৰ
আবু নেচিম সোঁহতীয়া সোঁহতীয়া ফাষ্ট-মেডিয়াম
ৰঞ্জিত মালী সোঁহতীয়া সোঁহতীয়া ফাষ্ট-মেডিয়াম
অৰূপ দাস সোঁহতীয়া সোঁহতীয়া ফাষ্ট-মেডিয়াম
কৃষ্ণ দাস সোঁহতীয়া সোঁহতীয়া ফাষ্ট-মেডিয়াম
প্ৰীতম দাস সোঁহতীয়া সোঁহতীয়া ফাষ্ট-মেডিয়াম
মৃণ্ময় দত্ত বাওঁহতীয়া বাওঁহতীয়া ফাষ্ট-মেডিয়াম
মুখতাৰ হুছেইন সোঁহতীয়া সোঁহতীয়া ফাষ্ট-মেডিয়াম
স্পিন বলাৰ
ৰাহুল সিং সোঁহতীয়া বাওঁহতীয়া শ্ল'
জিতুমণি কলিতা সোঁহতীয়া লেগ ব্ৰে'ক

বৰ্তমানৰ কাৰিকৰী ষ্টাফ

মুখ্য প্ৰশিক্ষক: অজয় ৰাট্ৰা
প্ৰশিক্ষক: ষ্টুৱাৰ্ট বিন্নী
প্ৰশিক্ষক: সলিল সিনহা
ট্ৰেইনাৰ: ভাস্কৰ বৰা
ফিজিঅ': কৌস্তভ ভৰদ্বাজ
ভিডিঅ' এনালিষ্ট: ৰাজেশ শৰ্মা

তথ্য সংগ্ৰহ

বাহ্যিক সংযোগ

Cricinfo's Complete History of the Indian Domestic Competitions
Ranji Trophy 2006/7 Batting Averages
Ranji Trophy One Day 2006/7 Batting Averages
Inter State Twenty20 Tournament 2006/7 Batting Averages

শ্ৰেণী:ভাৰতত ক্ৰিকেট
আকবৰ খাজাঈ

আকবৰ খাজাঈ (ফাৰ্চী: اکبر خزایی; জন্ম ১১ আগষ্ট ১৯৮০, তেহৰাণ, ইৰান) হৈছে এগৰাকী প্ৰথম আৰু একমাত্ৰ ইৰানী আন্তঃৰাষ্ট্ৰীয় পেচাদাৰী বডিবিল্ডিং বিচাৰক। তেওঁ প্ৰথমে আন্তঃৰাষ্ট্ৰীয় বডিবিল্ডিং আৰু ফিটনেছ ফেডাৰেচনৰ এগৰাকী আন্তঃৰাষ্ট্ৰীয় অপেশাদাৰী বিচাৰক আছিল, কিন্তু পৰৱৰ্তী সময়ত তেওঁ ইৰানী নাগৰিকত্ব থকা আইএফবিবি প্ৰ' বডিবিল্ডিং প্ৰতিযোগিতাৰ প্ৰথমগৰাকী পেচাদাৰী বিচাৰক হিচাপে নিযুক্তি লাভ কৰে।

প্ৰাৰম্ভিক জীৱন আৰু অপেশাদাৰী কেৰিয়াৰ

আকবৰ খাজাঈ ১৯৮৯ চনত ৯ বছৰ বয়সত টাইকোৱান্দোৰ প্ৰতি আগ্ৰহী হৈ পৰে আৰু ১৯৯৩ চনত ১৩ বছৰ বয়সত মল্লযুঁজ আৰম্ভ কৰে। ১৯৯৪ চনত মাত্ৰ ১৪ বছৰ বয়সতে তেওঁ বডিবিল্ডিং বাছি লয় আৰু ইয়াৰ পিছত তেওঁ কেৱল এই ক্ষেত্ৰৰ বডিবিল্ডিং সম্পৰ্কীয় বৈজ্ঞানিক অধ্যয়নত মনোনিৱেশ কৰে। ২০০১ চনত খাজাঈয়ে প্ৰথমবাৰৰ বাবে প্ৰাদেশিক বডিবিল্ডিং প্ৰতিযোগিতাত অংশগ্ৰহণ কৰে আৰু তেহৰান বডিবিল্ডিং প্ৰতিযোগিতাত স্বৰ্ণ পদক লাভ কৰে। ইয়াৰ পিছত তেওঁ তেহৰান প্ৰদেশৰ বডিবিল্ডিং প্ৰতিযোগিতাত কেইবাটাও প্ৰথম খিতাপ অৰ্জন কৰে, পিছে ভৰিৰ উৰুত হোৱা এটা আঘাতৰ বাবে তেওঁ বডিবিল্ডিং প্ৰতিযোগিতাৰ পৰা আঁতৰি আহিবলগীয়া হয় আৰু প্ৰশিক্ষক হিচাপে কাম কৰা আৰম্ভ কৰে। আকবৰ খাজাঈয়ে ২০০২ চনত আক্ৰাম আজিজীক বিয়া কৰায়। তেওঁৰ গজল নামৰ এগৰাকী কন্যা আৰু পাৰ্ছা নামৰ এজন পুত্ৰ সন্তান আছে।

তথ্যসূত্ৰ

শ্ৰেণী:ইৰানৰ ব্যক্তি
প্ৰসেনজিৎ চৌধুৰী

প্ৰসেনজিৎ চৌধুৰী (; জন্ম: ১৯ অক্টোবৰ, ১৯৮৬) এগৰাকী অসমীয়া যুক্তিবাদী লেখক, অধ্যাপক আৰু ইতিহাসৰ বস্তুনিষ্ঠ বিশ্লেষক।ইতিহাস চৰ্চাৰ ক্ষেত্ৰত তেওঁ অগ্ৰণী ভূমিকা লৈ আহিছে। চৌধুৰী কৰ্মসূত্ৰে, ১৯৭১ চনত স্থাপিত, চাবুৱাৰ ডি ডি আৰ কলেজৰ (দাখাদেৱী ৰাচিয়াচিয়া মহাবিদ্যালয়) ইংৰাজী বিভাগৰ অধ্যাপক আছিল আৰু তাৰপৰাই চাকৰিৰ পৰা অৱসৰ গ্ৰহণ কৰিছে। চৌধুৰীয়ে ১৯৮৩ চনৰ পৰা ২০২২ চনলৈ প্ৰায় সাতাইশখন গ্ৰন্থ লিখি উলিয়াইছে আৰু পাঁচখন গ্ৰন্থ সম্পাদনা কৰিছে। তেওঁ ১৯৯৬ চনত ইন্দিবৰ দেউৰীৰ সৈতে যুটীয়াভাৱে ‘The Turbulent North-East’ শীৰ্ষক গ্ৰন্থখন লিখে। অসমীয়া আৰু ইংৰাজীৰ লগতে বঙালী ভাষাতো সমানে দখল থকা চৌধুৰীৰ ‘বাস্তৱ না বিভ্ৰম: অসমে বাংলা ভাষা প্ৰবৰ্তনেৰ ঐতিহাসিক উৎস সন্ধানে’ (২০১২), ‘ৰাম কথা’ (২০১৪), ‘মহাৰাষ্ট্ৰীয় নৱজাগৰণ: ব্ৰাহ্মণ্যবাদ-বিৰোধী আন্দোলন ও নাৰী জাগৰণেৰ এক অধ্যায়’ (২০১৪) আৰু ‘উনিশ শতক: অসম ও বাঙলা প্ৰসংগ’ (২০১৬) বাংলা ভাষাত ৰচিত গ্ৰন্থ। বিজ্ঞানমনস্ক, যুক্তিবাদী আৰু কু-সংস্কাৰ বিৰোধী চিন্তা-চৰ্চাৰ ক্ষেত্ৰত আগভাগ লোৱা অসমৰ মুষ্টিমেয় লেখকসকলৰ ভিতৰত চৌধুৰী অন্যতম। অন্ধবিশ্বাস আৰু কু-সংস্কাৰৰ বিৰুদ্ধে তেওঁ বিভিন্ন কাকত আলোচনীত সৱল যুক্তিৰে বহু সংখ্যক প্ৰৱন্ধ-পাতি লিখিছে ।অসমত যুক্তিবাদী আন্দোলনৰ প্ৰসাৰত এই লেখনিসমূহৰ বিশেষ অৱদান আছে। চৌধুৰী ডিব্ৰুগড় জিলাৰ স্থায়ী বাসিন্দা।

উদ্ধৃতি

ৰামকথা
ঐতিহ্য-সংৰক্ষণৰ নামত জাতভেদৰ দৰে অমানৱিক-অগণতান্ত্ৰিক ব্যৱস্থা এটা বাহাল ৰখাৰ কোনো যুক্তি থাকিব নোৱাৰে৷
যুক্তিবাদ/নিৰীশ্বৰবাদ পশ্চিমৰ পৰা আমদানি কৰা বিজতৰীয়া নতুন মতবাদ নহয়, ইয়াৰ বীজ নিহিত আছে আমাৰ সুপ্ৰাচীন বৌদ্ধিক উত্তৰাধিকাৰত৷
প্ৰাচীন ভাৰতত কেৱল যজ্ঞাদি ধৰ্মীয় অনুষ্ঠানৰ উপলক্ষতেই নহয়, খাদ্য হিচাপেও গৰু হত্যা কৰা হৈছিল৷
যি ৰাম তালুৰ পৰা তলুৱালৈকে পুৰুষতান্ত্ৰিক তেওঁ জানো আদৰ্শ স্বামী হ’ব পাৰে?
ৰাজনৈতিক উদ্দেশ্যসিদ্ধিৰ স্বাৰ্থত পোনপটীয়াকৈ ৰামক ব্যৱহাৰ কৰাৰ কৌশল কুৰি শতিকাৰ উদ্ভাৱন৷ পিছে হিন্দু ধৰ্মৰ সম্প্ৰসাৰণ আৰু সংৰক্ষণৰ স’তে ৰামক যুক্ত কৰাৰ দৃষ্টান্ত ঊনৈশ শতিকাতো পোৱা যায়৷

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
ইনি এডো

ইনিঅবং এডো একিম(; জন্ম: ২৩ এপ্ৰিল ১৯৮২) আকোৱা ইবোম ৰাজ্যৰ এগৰাকী প্ৰবীণ নাইজেৰিয়ান অভিনেত্ৰী। ২০০০ চনত ইনি ইডোৱে নিজৰ চলচ্চিত্ৰ কেৰিয়াৰ আৰম্ভ কৰে, ২০১৩ চনত ইনি এডো মিছ ব্লেক আফ্ৰিকা ইউ কে পেজেণ্ট হিচাপে বিবেচিত হয়৷ তেওঁ ডে৯জাস্পিৰিট টেলেণ্ট হাণ্টৰ বিচাৰক আছিল। ২০১৪ চনত মিছ ইনি এডোক ৰাষ্ট্ৰসংঘই আৱাসিক যুৱ দূত হিচাপে নিযুক্তি দিয়ে।

প্ৰাৰম্ভিক জীৱন আৰু শিক্ষা

নাইজেৰিয়াৰ দক্ষিণ-দক্ষিণ অংশত অৱস্থিত আকোৱা ইবোম ৰাজ্যৰ ইবিবিঅ’ হৈছে ইনি এডো। তেওঁৰ মাক স্কুলৰ শিক্ষয়িত্ৰী আছিল, আৰু দেউতাক আছিল গীৰ্জাৰ জ্যেষ্ঠ। ইনি এডোৰ লালন-পালন কঠোৰ ধৰণেৰে হৈছিল৷ তেওঁ চাৰিটা সন্তানৰ ভিতৰত দ্বিতীয়জন আছিল৷ তেওঁলোকৰ পৰিয়ালত তিনিজনী ছোৱালী আৰু এজন ল’ৰা। নাইজেৰিয়াৰ উয়োৰ কৰ্নেলিয়া কনেলি কলেজত তেওঁ পঢ়িছিল। উয়ো বিশ্ববিদ্যালয়ৰ পৰা তেওঁ স্নাতক ডিগ্ৰী লাভ কৰেআৰু তাৰ পৰাই তেওঁ নাট্য কলাত ডিপ্লমা লাভ কৰে। ইয়াৰ উপৰিও তেওঁ কালাবাৰ বিশ্ববিদ্যালয়ত স্নাতক ডিগ্ৰী লাভ কৰে য'ত তেওঁ ইংৰাজী অধ্যয়ন কৰে। ২০১৪ চনত নাইজেৰিয়াৰ নেচনেল অ'পেন ইউনিভাৰ্চিটিত আইন অধ্যয়নৰ বাবে বৃত্তি লাভ কৰে।

কৰ্মজীৱন

২০০০ চনত থিক মেডামত অভিষেক ঘটাই তেওঁৰ অভিনয় কেৰিয়াৰ আৰম্ভ হয়৷ ইনি ইডোক তেওঁ অংশগ্ৰহণ কৰা অডিচনত এজন প্ৰযোজকে আৱিষ্কাৰ কৰিছিল। ২০০৪ চনত ৱৰ্ল্ড এপাৰ্টত অভিনয় কৰি তেওঁৰ অগ্ৰগতি লাভ কৰিছিল। ১০০ খনতকৈও অধিক ছবিত তেওঁ অভিনয় কৰিছে। "While You Slept" চিনেমাত অভিনয় কৰাৰ বাবে তেওঁ ১১ সংখ্যক আফ্ৰিকা চলচ্চিত্ৰ একাডেমী বঁটাত "শ্ৰেষ্ঠ মুখ্য অভিনেত্ৰী"ৰ মনোনয়ন লাভ কৰে

ইনি এডোৱে অৱশ্যে ২০১৭ চনত স্পষ্ট কৰি দিছিল যে কঠোৰ পৰিশ্ৰম, আনন্দ আৰু নিষ্ঠাইহে নলীউড উদ্যোগত শীৰ্ষস্থান দখল কৰিব পাৰে৷ কাৰণ ইয়াত বহুতো বিবিধতা আছে। কিন্তু তেওঁ উৎসাহিত কৰিছিল যে দৃঢ়তা থাকিলে কোনোবা তাত উপনীত হ'ব পাৰিব।

তেওঁ গণতান্ত্ৰিক প্ৰতিষ্ঠানৰ কাৰ্যকাৰিতা উন্নত কৰাৰ বাবে কাম কৰা এন জি অ' নেচনেল ডেম'ক্ৰেটিক ইনষ্টিটিউট (NDI)ক ৰাষ্ট্ৰদূত হিচাপে প্ৰতিনিধিত্ব কৰে।

২০২৩ চনত ইনি এডোৱে ২০২৩ চনৰ নাইজেৰিয়ান ক্ৰাইম থ্ৰিলাৰ শ্বেণ্টিটাউন প্ৰযোজনা কৰে৷ থ্ৰিলাৰখন ২০২৩ চনৰ ২০ জানুৱাৰীত নেটফ্লিক্সত মুক্তি হয়।

ব্যক্তিগত জীৱন

২০০৮ চনত ইনি এডোৱে আমেৰিকান ব্যৱসায়ী ফিলিপ ইহিয়াগৱিনাৰ সৈতে বিবাহপাশত আবদ্ধ হয়। ছবছৰৰ পিছত ২০১৪ চনৰ ছেপ্টেম্বৰ মাহত এই বিবাহৰ অন্ত পৰে। ২০২১ চনত ইনি এডোৰ প্ৰথম সন্তান, ছাৰোগেছিৰ জৰিয়তে এগৰাকী ছোৱালী জন্ম হয়

সমাজহিতকৰ কৰ্ম

তেখেত GEMS (Girls Empowerment Mentorship Scheme) AFRICA ৰ প্ৰতিষ্ঠাপক, যিটো বেচৰকাৰী সংস্থাই বিভিন্ন ক্ষেত্ৰত যুৱতীসকলক সহায় কৰিবলৈ নিৰ্মিত আৰু মেণ্টৰশ্বিপ, দক্ষতা আহৰণ, আৰু সহায় প্ৰদান কৰে। জেমছ আফ্ৰিকাৰ জৰিয়তে তেওঁ উদ্যোগৰ এক ব্যাপক প্ৰেক্ষাপটত লাখৰো অধিক আফ্ৰিকান ছোৱালীৰ জীৱন স্পৰ্শ কৰিবলৈ সক্ষম হৈছে।

তথ্যসূত্ৰ

শ্ৰেণী:অভিনেত্ৰী
শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:সমাজকৰ্মী
শ্ৰেণী:জীৱিত ব্যক্তি
শ্ৰেণী:নাইজেৰিয়ান অভিনেত্ৰী